Lav et referat af nedenstående tekst:

Tekst:
Seks kilo chokolade. Det er præmien, som TV2 Nord i dag har delt ud til den heldige vinder. For at vinde skulle man indsende et billede af sig selv sammen med et gækkebrev, som man havde lavet. Siden konkurrencen startede har både børn og voksne deltaget i kampen om påskeægget. Og der var det ene flotte gækkebrev på det andet, så det måtte blive tilfældighederne, som afgjorde det. Men kun én blev den heldige, som fik besøg af TV2 Nord og påskeægget. Syv-årige Victoria Huse fra Nørhalne så noget overrasket ud, da hun åbnede døren til et indpakket æg på størrelse med hende selv. Se hendes reaktion i indslaget her: Giver det til andre børn Men hun kommer ikke selv til at spise det. Victoria Huse har nemlig besluttet sig for at give ægget væk. - Jeg vil gerne give det til sygehuset eller børnehaven, fordi de ikke får så meget, siger hun. Og det er nok godt nok, for hun er da heller ikke sikker på, at hun selv ville kunne spise så meget chokolade. I hvert fald ikke uden at få ondt i maven. Så med det samme påskeægget var set an, tog familien Huse turen til Børne- og Ungeafdelingen på Aalborg Universitetshospital, så de indlagte børn i stedet kunne få glæde af den store mængde chokolade her i påsken. - Jeg synes, det er sjovt at give det til nogle andre, når jeg ikke selv kan spise det hele, siger Victoria Huse. Det er heller ikke første gang, at hun giver sin chokolade væk. I 2019 vandt hun også et påskeæg, og det gik ligeledes til de indlagte børn. Og det er de taknemmelige for hos personalet. - Vi har nogle børn, som bliver mega glade for noget chokolade. Særligt, når man er indlagt her, hvor man ellers ville have fri fra skole og børnehave, siger Lina Nørgaard, som er sygeplejerske på Børne- og Ungeafdelingen på Aalborg Universitetshospital. Dagens gode gerning er gjort for Victoria Huse, men mon ikke, der også bliver plads til et lidt mindre påskeæg til hende.

Referat:
TV2 Nord har i påskedagene kørt deres helt egen påskekonkurrence. Her er vinderen.